
Előterjesztés
a Közgyűlés részére
Tisztelt Közgyűlés!
A közalkalmazottak jogállásáról szóló 1992. évi XXXIII. törvény (a továbbiakban: Kjt.) 23. § (1) bekezdésének értelmében magasabb vezetői feladat ellátása magasabb vezető beosztásra történő megbízással történik. A közalkalmazottakról szóló 1992. évi XXXIII. törvény végrehajtásáról a közoktatási intézményekben szóló 138/1992. (X.8.) Korm. rendelet (a továbbiakban: Vhr.) 5. § (1) bekezdése értelmében magasabb vezetői megbízásnak minősül a Fővárosi Közgyűlés által adott intézményvezetői megbízás.
A Fővárosi Közgyűlés 418/2013. (III.27.) számú határozatával Szalontai Juditnak, a Fővárosi Önkormányzat Óvodája intézményvezetőjének a közalkalmazotti jogviszonyát kérésére felmentéssel megszüntette. A felmentés kezdő időpontja 2013. április 1. napja.  A rá irányadó 8 hónapos felmentési idő felére, azaz 2013. augusztus 1. napjától 2013. november 30. napjáig a határozat értelmében Szalontai Judit a munkavégzési kötelezettség alól mentesül.
Ezzel egyidejűleg a Fővárosi Közgyűlés 419/2013. (III.27.) számú határozatával döntést hozott a Fővárosi Önkormányzat Óvodája intézményvezetői pályázatának kiírásáról, a pályázati felhívás általános szövegéről és a pályázati feltételekről. A pályázati felhívás a Nemzeti Közigazgatási Intézet (a továbbiakban: NKI) honlapján és az Oktatási és Kulturális Közlöny 8. számában megjelent, illetve a budapest.hu portálon is elhelyezésre került.
A pályázati kiírásokban foglalt feltételeknek való megfeleltetés a nemzeti köznevelésről szóló 2011. évi CXC. törvény (a továbbiakban: Nkt.) 66. §  és a 67. § -aiban foglaltak figyelembevételével történt meg. 
A Fővárosi Önkormányzat Óvodája intézményvezetői pályázati felhívására, a kiírt pályázati határidőben összesen 1 fő, Vargháné Tóth Erzsébet nyújtott be pályázatot. 
Vargháné Tóth Erzsébet pályázata a jogszabályi feltételeknek és a pályázati kiírásban foglaltaknak megfelelt. 
A Fővárosi Közgyűlés tagjainak, mint a kinevezési, megbízási jogkör gyakorlója tagjának lehetősége van a pályázatba történő betekintésre a Főpolgármesteri Hivatal Humán Erőforrás Menedzsment Főosztályán (III. em. 441. szoba).
A pályázat véleményeztetése a Nkt., a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet, a Kjt., illetve a Vhr. rendelkezéseinek figyelembe vételével történtek meg. 
A nevelőtestület 2013. május 15-én megtartott értekezletén titkos szavazással a következő véleményt alakította ki Vargháné Tóth Erzsébet vezetői programjáról:
Szavazók száma:					12 fő
Támogatta:		83,33%		10 fő
Nem támogatta:		0%			  0 fő
Tartózkodott:		8,33%			  1 fő
Érvénytelen szavazat:		8,33%			  1 fő


Az alkalmazotti közösség 2013. május 15-én megtartott értekezletén Vargháné Tóth Erzsébet vezetői megbízásáról a következő véleményt alakította ki:
Szavazók száma:									19 fő
Támogatta:		78,95%		15 fő
Nem támogatta:		0%			  0 fő
Tartózkodott:		15,79%			  3 fő
Érvénytelen szavazat:		5,26%			  1 fő

A kapcsolódó feladatokat a Hivatal Humán Erőforrás Menedzsment Főosztálya és a háromtagú munkabizottság – az Oktatási és Kulturális Főpolgármester-helyettesi Iroda és a Köznevelési és Ifjúsági Feladatokat Koordináló Főosztály delegált tagjai – elvégezték.
A pályázat véleményezésében közreműködők álláspontja alapján javaslom, a Fővárosi Közgyűlésnek, hogy a Kjt. 20/A.§ (6) bekezdésére, valamint a Vhr. 5. §-ra figyelemmel, adjon Vargháné Tóth Erzsébet részére 2013. augusztus 1. napjától 2018. augusztus 15. napjáig terjedő határozott időre a Fővárosi Önkormányzat Óvodája intézményvezetői feladatainak ellátásra szóló magasabb vezetői megbízást.

Illetményét G10 fizetési fokozata alapján, az alábbiak szerint javaslom megállapítani: 
Kjt. szerinti garantált illetmény (G10):	177.165,- Ft
Kjt. 66. § (2) bek. szerinti szakképzettség (8%)	  14.173,- Ft
Garantált illetmény összesen:	191.338,- Ft
Összesen kerekítve:	191.300,- Ft
Garantált összegen felüli – munkáltatói döntésen alapuló – 
illetményrész a Kjt. 66.§ (7) bekezdése alapján	100.000,- Ft
Illetménypótlékok:
Magasabb vezetői pótlék a Kjt. 70.§ (2) a) pontja alapján
(a pótlékalap 300%-a) 	   60.000,- Ft
Gyakorló óvodai pótlék a 138/1992.(X.8.) Korm. rendelet 
15. § (2) e) pontja alapján (a pótlékalap 42 %-a)	     8.400,- Ft
Mindösszesen:	 359.700,- Ft

Kérem a Tisztelt Közgyűlést az előterjesztés megtárgyalására, a határozati javaslatok elfogadására!
Határozati javaslat
A Fővárosi Közgyűlés úgy dönt, hogy:

Megbízza Vargháné Tóth Erzsébetet a Fővárosi Önkormányzat Óvodája (1068 Budapest, Városligeti fasor 30.) magasabb vezetői – intézményvezetői – feladatok ellátásával 2013. augusztus 1. napjától 2018. augusztus 15. napjáig terjedő határozott időre, illetményét az előterjesztésben foglalt részletezés szerint 359.700,- Ft összegben állapítja meg. Ez a határozott idejű magasabb vezetői megbízás nem érinti Vargháné Tóth Erzsébet a Fővárosi Önkormányzat Óvodája intézményben fennálló, határozatlan időre szóló közalkalmazotti jogviszonyát. 
határidő:	2013. 07.31
felelős: 	Tarlós István  főpolgármester


Felkéri a főpolgármestert, hogy gondoskodjon a határozathoz kapcsolódó munkaügyi intézkedések megtételéről és kiadmányozásáról.
határidő:	2013.07.31
felelős: 	Tarlós István  főpolgármester

Határozathozatal módja:
Az 1. határozati javaslat minősített, a 2. határozati javaslat egyszerű szavazattöbbséget igényel.

Budapest, 2013. június 3.
	Csomós Miklós
főpolgármester-helyettes

	Láttam:

	Sárádi Kálmánné dr.
főjegyző

